stanford-oval/wikipedia huggingface dataset:
ชวัลกร วรรธนพิสิฐกุล
ประวัติ

ชวัลกร เกิดเมื่อวันที่ 11 เมษายน พ.ศ. 2531 เธอจบการศึกษาระดับประถมศึกษาที่โรงเรียนวารีเชียงใหม่​ และจบการศึกษาระดับมัธยมศึกษาตอนต้นที่โรงเรียนหาดใหญ่วิทยาลัย และระดับมัธยมศึกษาตอนปลายจากโรงเรียนวารีเชียงใหม่​ และสำเร็จการศึกษาระดับปริญญาตรีจากคณะจิตรกรรม ประติมากรรม และภาพพิมพ์ มหาวิทยาลัยศิลปากร
วงการบันเทิง

ชวัลกรเริ่มเข้าสู่ในวงการบันเทิงจากเวทีการประกวดมิสไทยแลนด์ยูนิเวิร์ส ประจำปี เมื่อในปี พ.ศ. 2551 ได้รับตำแหน่งรองมิสไทยแลนด์ยูนิเวิร์ส หลังจากนั้นเธอได้ลงนามสัญญาในการเป็นนักแสดงในสังกัดช่อง 7 เธอได้รับโอกาสร่วมแสดงละครเรื่องแรกกับทางช่อง 7 มีชื่อเสียงจากละครเรื่อง ศิลามณี และเป็นนางเอกในละครซิทคอมเรื่อง หอหญิง แสดงคู่กับพาทิศ พิสิฐกุล เธอได้รับบทบาทเด่นเป็นนางร้ายหลาย ๆ เรื่องและเป็นที่รู้จักในตัวตนของเธอ ปัจจุบันกระติ๊บสิ้นสุดสัญญาในการเป็นนักแสดงในสังกัดช่อง 7HD เมื่อวันที่ 31 ธันวาคม พ.ศ. 2560
ภายหลัง ชวัลกรได้รับงานละครและงานด้านพิธีกรต่าง ๆ รวมถึงมีความสามารถในการร้องเพลงโดยเป็นหนึ่งในผู้เข้าร่วมการประกวดแข่งขันร้องเพลงในรายการ The Mask Singer หน้ากากนักร้อง ภายใต้ หน้ากากนางเงือก ออกอากาศทางช่องเวิร์คพอยท์ และแข่งขันรายการ มาสเตอร์เชฟเซเลบริตี้ (ซีซั่น 2) จนได้เป็นแชมป์ของรายการ จากนั้น จึงยึดอาชีพเชฟเป็นงานอดิเรก โดยไปแข่งขันรายการทำอาหารระดับนานาชาติในงาน "Philippine Culinary Cup 2023"  ที่ประเทศฟิลิปปินส์ และคว้าเหรียญทอง ประเภท Philippine Culinary Cup World Food Expo Best Pasta / Overall Champions with Gold Medals award คะแนนสูงสุดในการแข่งขันประเภทนี้ Chef Shawankorn Wanthanaphisitkul และเหรียญเงิน ประเภท Philippine Culinary Cup Chef Shawankorn Wanthanaphisitkul Duck - Sliver Medal
ผลงานการแสดง

| ปี พ> ศ. | เรื่อง | รับบทเป็น | ออกอากาศช่อง |
| --- | --- | --- | --- |
| 2551 | ศิลามณี | ภวรัญจน์ (รับเชิญ) | ช่อง 7 |
| 2551 | หอหญิง | อ้อม | ช่อง 7 |
| 2552 | ปอบผีฟ้า | นวล | ช่อง 7 |
| 2552 | รุกฆาต | พลอยรุ้ง | ช่อง 7 |
| 2553 | บ้านนาคาเฟ่ | หวานใจ | ช่อง 7 |
| 2553 | รักซ่อนรส | ชฎาฉัตร | ช่อง 7 |
| 2553 | ด้วยแรงอธิษฐาน | กลิกา (ถุงแป้ง) | ช่อง 7 |
| 2553 | คุณพ่อหวานแหวว | เดือนฉาย | ช่อง 7 |
| 2553 | เงากามเทพ | มณทิรา | ช่อง 7 |
| 2554 | โบ๊เบ๊ | นุช (รับเชิญ) | ช่อง 7 |
| 2554 | ดอกแก้ว | ชไมพร | ช่อง 7 |
| 2555 | ฉันรักเธอนะ | ซีซี | ช่อง 7 |
| 2555 | ทนายสื่อรัก | กิ๊ฟซ่า | ช่อง 7 |
| 2555 | ปิ่นอนงค์ | ทัศนีย์ | ช่อง 7 |
| 2555 | แม่ปูเปรี้ยว | วันวิสา | ช่อง 7 |
| 2556 | โดมทอง | แสงแข | ช่อง 7 |
| 2556 | ซินเดอเรลล่ารองเท้าแตะ | แอปเปิ้ล | ช่อง 7 |
| 2557 | กุหลาบร้ายของนายตะวัน | อุษาวดี | ช่อง 7 |
| 2557 | ล่ารักสุดขอบฟ้า | มินตรา | ช่อง 7 |
| 2558 | บ้านศิลาแดง | อาภาพร | ช่อง 7 |
| 2558 | เจ้านาง | เจ้านางปิ่นเมือง | ช่อง 7 |
| 2558 | เพลิงตะวัน | วิว | ช่อง 7 |
| 2558 | มรสุมสวาท | รวิวรรณ | ช่อง 7 |
| 2560 | เพลิงพระนาง | เจ้านางตองนวล | ช่อง 7 |
| 2560 | นักรบตาปีศาจ | พรทิพา เมตตาธรรม | ช่อง 7 |
| 2562 | หีบหลอนซ่อนวิญญาณ | พิมพ์ดาว | ช่องวัน 31 |
| 2562 | แม่มดเจ้าเสน่ห์ | ไฉไลพิลาศ | ช่องจีเอ็มเอ็ม 25 |
| 2562 | เกมรักเอาคืน | สุนิดา | ช่องจีเอ็มเอ็ม 25 |
| 2562 | นางมาร | เจิดจำรัส | ช่องจีเอ็มเอ็ม 25 |
| 2563 | เนื้อใน | ลิลลี่ | ช่องจีเอ็มเอ็ม 25 |
| 2563 | บังเกิดเกล้า | ชูใจ (จุ๋ม/หอย) | ช่องอมรินทร์ทีวี |
| 2564 | กระเช้าสีดา | ศศี | ช่องวัน 31 |
| 2565 | เมียหลวง | เลิศลักษณ์ | วีทีวี ช่อง 8 |
| 2568 | เรือนโชนแสง​ | พริ้ม ​ | ช่องวัน 31 |
ผลงานการแสดง > ละครชุด

| ปี พ> ศ. | เรื่อง | รับบทเป็น | ออกอากาศช่อง |
| --- | --- | --- | --- |
|  2563 : | Club Friday The Series 12 ตอน จุดจบของส่วนเกิน | เมล | (จีเอ็มเอ็ม 25) |
ผลงานการแสดง > ละครเทิดพระเกียรติ

พ.ศ. 2559 ละครเทิดพระเกียรติชุด ใต้ร่มพระบารมี เรื่อง ทางของพ่อ (ช่อง 7HD) รับบทเป็น พิม
ผลงานการแสดง > ซิทคอม

พ.ศ. 2564 มันนี่ที่รัก (ช่องไทยพีบีเอส)​ รับบทเป็น ก้อย
ผลงานพิธีกร

ปัจจุบัน
ข่าวแหกโค้ง (จีเอ็มเอ็ม 25) คู่กับ สมพล ปิยะพงศ์สิริ อนุวัต เฟื่องทองแดง, กฤต เจนพานิชการ, ปาจรีย์ ณ นคร, กัญญารัตน์ พิมพ์สวัสดิ์ และ อนิพรณ์ เฉลิมบูรณะวงศ์
อดีต
พ.ศ. 2562 : ต้มยำอมรินทร์ (เช้นจ์ 2561) ทางอมรินทร์ทีวี ร่วมกับ ภูวนาท คุนผลิน, อ้วน รีเทิร์น, ปนัดดา วงศ์ผู้ดี, นิภาภรณ์ ฐิติธนการ, ณัฎฐพัชร์ วิภัทรเดชตระกูล
เรื่องเด่น เล่นใหญ่ (ช่องวัน 31) ร่วมกับ ศรัณภัสร์ ตั้งไพศาลธนกุล และ อนิพรณ์ เฉลิมบูรณะวงศ์
แหล่งข้อมูลอื่น

ชวัลกร วรรธนพิสิฐกุล ที่อินสตาแกรม
ชุมพล จุลใส

| ชุมพล จุลใสม> ว.ม., ป.ช. |
| --- | --- |


สมาชิกสภาผู้แทนราษฎรจังหวัดชุมพร
ดำรงตำแหน่ง 23 ธันวาคม พ.ศ. 2550 – 24​ กุมภาพันธ์​ พ.ศ.​ 2564
ก่อนหน้า: ศิริศักดิ์ อ่อนละมัย
ถัดไป: อิสระพงษ์ มากอำไพ
 
ข้อมูลส่วนบุคคล
เกิด: 14 พฤษภาคม พ.ศ. 2513 (54 ปี) อำเภอสวี จังหวัดชุมพร ประเทศไทย
พรรคการเมือง: ประชาธิปัตย์ (2549–2565) รวมไทยสร้างชาติ (2565–ปัจจุบัน)
คู่สมรส: วันทนีย์ จุลใส

ชุมพล จุลใส (เกิด 14 พฤษภาคม พ.ศ. 2513) ชื่อเล่น ลูกหมี อดีต​สมาชิกสภาผู้แทนราษฎรจังหวัดชุมพร 3 สมัย สังกัดพรรคประชาธิปัตย์ ปัจจุบันสังกัดพรรครวมไทยสร้างชาติ และอดีตประธานสภาองค์การบริหารส่วนจังหวัดชุมพร
ประวัติ

นายชุมพล จุลใส (ชื่อเล่น: ลูกหมี) เกิดเมื่อวันที่ 14 พฤษภาคม พ.ศ. 2513 ณ ตำบลครน อำเภอสวี จังหวัดชุมพร เป็นบุตรของนายบุญธรรม และ นางหนูจวน จุลใส และเป็นน้องชายของ นายสุพล จุลใส ชุมพลสำเร็จการศึกษามัธยมศึกษาจากโรงเรียนศรียาภัย ศิลปศาสตรบัณฑิต สาขารัฐศาสตร์ จากมหาวิทยาลัยรามคำแหง รัฐประศาสนสตรมหาบัณฑิต จาก มหาวิทยาลัยราชภัฏบ้านสมเด็จเจ้าพระยา สมรสกับ นางวันทนีย์ จุลใส มีบุตร-ธิดา 2 คน
การทำงาน

นายชุมพล เข้ารับราชการตำรวจในตำแหน่งลูกแถวงานป้องกันและปราบปรามประจำสถานีตำรวจภูธรอำเภอเมืองชุมพร เมื่อ พ.ศ. 2535 ต่อมา ใน พ.ศ. 2543 ได้เลื่อนขั้นเป็นผู้บังคับหมู่งานสืบสวนตำรวจภูธร จังหวัดชุมพร
งานการเมือง

ชมพล เข้าสู่การเมือง ด้วยการเป็นสมาชิกองค์การบริหารส่วนจังหวัดชุมพร ใน พ.ศ. 2546 และดำรงตำแหน่งประธานสภาองค์การบริหารส่วนจังหวัดชุมพร ใน พ.ศ. 2547 ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2550 สังกัดพรรคประชาธิปัตย์ ซึ่งได้รับเลือกตั้งในครั้งนั้น และได้รับเลือกติดต่อกันรวม 2 ครั้ง
งานการเมือง > สมาชิกสภาผู้แทนราษฎร

ชุมพล จุลใส ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดชุมพร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดชุมพร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดชุมพร สังกัดพรรคประชาธิปัตย์​
งานการเมือง > วิกฤตการณ์การเมืองไทย พ.ศ. 2553

ในวิกฤตการณ์การเมืองไทย พ.ศ. 2553 ชุมพลซึ่งถือว่าเป็นคนสนิทนายสุเทพ เทือกสุบรรณ เลขาธิการพรรคประชาธิปัตย์ และรองนายกรัฐมนตรี ในขณะนั้น ชุมพลได้อยู่เคียงข้างสุเทพเสมอ โดยเป็นผู้ถือปืนอูซี่อารักขาสุเทพ ในอาคารรัฐสภา ในครั้งที่แนวร่วมประชาธิปไตยต่อต้านเผด็จการแห่งชาติ (นปช.) บุกเข้ามาในพื้นที่อาคารรัฐสภาในวันที่ 7 เมษายน พ.ศ. 2553 จนได้รับฉายาว่า "ลูกหมีอูซี่"
งานการเมือง > วิกฤตการณ์การเมืองไทย พ.ศ. 2556–2557

ในวิกฤตการณ์การเมืองไทย พ.ศ. 2556–2557 ชุมพลได้ลาออกจากตำแหน่ง สส. พรรคประชาธิปัตย์ เข้าร่วมชุมนุมทางการเมือง โดยเป็นหนึ่งใน 9 แกนนำกปปส. ร่วมกับคนรุ่นอายุเดียวกัน คือ ณัฏฐพล ทีปสุวรรณ, พุทธิพงษ์ ปุณณกันต์ และสกลธี ภัททิยกุล ซึ่งชุมพลยอมรับว่าตนเป็นผู้ที่ใจร้อนมุทะลุมากที่สุด 
เขาได้เคยกล่าวว่า เขาขอเป็นเห็บหมาดีกว่าเป็นขี้ข้าทักษิณ
งานการเมือง > เหตุการณ์ภายหลัง

วันที่ 24 กุมภาพันธ์ พ.ศ. 2564 ศาลอาญามีคำพิพากษาให้จำคุกชุมพลเป็นเวลา 9 ปี 24 เดือน พร้อมทั้งให้ตัดสิทธิเลือกตั้งเป็นเวลา 5 ปี และหยุดปฏิบัติหน้าที่ สส. จนกว่าศาลรัฐธรรมนูญจะวินิจฉัยสมาชิกภาพของเขา
วันที่ 8 ธันวาคม พ.ศ. 2564 ศาลรัฐธรรมนูญมีคำวินิจฉัยว่าสมาชิกภาพการเป็น สส. ของชุมพล ผู้ถูกร้องที่ 1 สิ้นสุดลงตั้งแต่วันที่ 7 เมษายน พ.ศ. 2564
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
หลวงสุนาวินวิวัฒน์ (พิศาล สุนาวินวิวัฒน์)

| พลเรือโทหลวงสุนาวินวิวัฒน์ (พิศาล สุนาวินวิวัฒน์)ม> ป.ช., ม.ว.ม., ท.จ.ว. |
| --- | --- |


รัฐมนตรีว่าการกระทรวงเกษตร
ดำรงตำแหน่ง 24 มีนาคม พ.ศ. 2495 – 12 ธันวาคม พ.ศ. 2496
นายกรัฐมนตรี: จอมพล ป. พิบูลสงคราม
ก่อนหน้า: พลเรือตรี หลวงยุทธศาสตร์โกศล
ถัดไป: จอมพล ผิน ชุณหะวัณ
รัฐมนตรีว่าการกระทรวงมหาดไทย
ดำรงตำแหน่ง 12 ธันวาคม พ.ศ. 2496 – 2 สิงหาคม พ.ศ. 2497
นายกรัฐมนตรี: จอมพล ป. พิบูลสงคราม
ก่อนหน้า: พลตรี บัญญัติ เทพหัสดิน ณ อยุธยา
ถัดไป: จอมพล ป. พิบูลสงคราม
รัฐมนตรีว่าการกระทรวงสหกรณ์
ดำรงตำแหน่ง 2 สิงหาคม พ.ศ. 2498 – 26 กุมภาพันธ์ พ.ศ. 2500
นายกรัฐมนตรี: จอมพล ป. พิบูลสงคราม
ก่อนหน้า: พลเรือเอก หลวงยุทธศาสตร์โกศล
ถัดไป: พลตรี ศิริ สิริโยธิน
รัฐมนตรีช่วยว่าการกระทรวงกลาโหม
ดำรงตำแหน่ง 16 มกราคม พ.ศ. 2493 – 23 มีนาคม พ.ศ. 2495
นายกรัฐมนตรี: จอมพล ป. พิบูลสงคราม
ก่อนหน้า: พลโท ปลด ปลดปรปักษ์ พิบูลภานุวัธน์
ถัดไป: สฤษดิ์ ธนะรัชต์
 
ข้อมูลส่วนบุคคล
เกิด: 10 พฤศจิกายน พ.ศ. 2437 จังหวัดพระนคร ประเทศสยาม
เสียชีวิต: 5 กันยายน พ.ศ. 2518 (80 ปี) กรุงเทพมหานคร ประเทศไทย
คู่สมรส: คุณหญิง อารีพันธ์ สุนาวินวิวัฒน์
ยศที่ได้รับการแต่งตั้ง
สังกัด: กองทัพเรือไทย
ยศ:  พลเรือโท

พลเรือโท หลวงสุนาวินวิวัฒน์ (พิศาล สุนาวินวิวัฒน์) (10 พฤศจิกายน พ.ศ. 2437 – 5 กันยายน พ.ศ. 2518) อดีตรัฐมนตรีว่าการกระทรวงมหาดไทย รัฐมนตรีว่าการกระทรวงสหกรณ์ รัฐมนตรีว่าการกระทรวงเกษตร รัฐมนตรีช่วยว่าการกระทรวงกลาโหม รัฐมนตรีไม่ได้ประจำกระทรวงในรัฐบาลจอมพล ป. พิบูลสงคราม และอดีตรองข้าหลวงนครบาลกรุงเทพธนบุรี
ประวัติ

พลเรือโท หลวงสุนาวินวิวัฒน์ (พิศาล สุนาวินวิวัฒน์) เกิดเมื่อวันที่ 10 พฤศจิกายน พ.ศ. 2437 เคยรับราชการในสังกัดกองทัพเรือ มียศสูงสุดที่ พลเรือโท
งานการเมือง

พลเรือโท หลวงสุนาวินวิวัฒน์ ได้รับเลือกตั้งสมาชิกสภาผู้แทนราษฎรครั้งแรกใน พ.ศ. 2491 และได้รับเลือกตั้งเรื่อยมา รวม 2 สมัย
งานการเมือง > สมาชิกสภาผู้แทนราษฎร

พลเรือโท หลวงสุนาวินวิวัฒน์ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 จังหวัดชุมพร ไม่สังกัดพรรคการเมือง
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 จังหวัดชุมพร ไม่สังกัดพรรคการเมือง
งานการเมือง > รัฐมนตรี

หลวงสุนาวินวิวัฒน์ ได้รับการแต่งตั้งเป็น รัฐมนตรีครั้งแรกขณะยังมียศเป็น นาวาเอก เมื่อ พ.ศ. 2492 เป็นรัฐมนตรีไม่ได้ประจำกระทรวง ต่อมาวันที่ 16 มกราคม พ.ศ. 2493 ได้ย้ายไปดำรงตำแหน่งรัฐมนตรีช่วยว่าการกระทรวงกลาโหม
เมื่อคณะบริหารประเทศชั่วคราวของจอมพล ป. พิบูลสงครามได้ทำรัฐประหาร หลวงสุนาวินวิวัฒน์ ก็ได้รับการแต่งตั้งเป็นรัฐมนตรีไม่ได้ประจำกระทรวงอีกครั้ง ก่อนที่ในพ.ศ. 2494 จะได้รับการแต่งตั้งเป็นรัฐมนตรีช่วยว่าการกระทรวงกลาโหม พ.ศ. 2494 ได้รับการแต่งตั้งเป็นรัฐมนตรีไม่ได้ประจำกระทรวง และย้ายไปเป็นรัฐมนตรีช่วยว่าการกระทรวงกลาโหม
พ.ศ. 2495 จอมพล ป. พิบูลสงครามได้จัดตั้งรัฐบาลอีกครั้ง หลวงสุนาวินวิวัฒน์ ได้รับการแต่งตั้งเป็นรัฐมนตรีว่าการกระทรวงเกษตร พ.ศ. 2496 ได้ถูกปรับไปเป็นรัฐมนตรีว่าการกระทรวงมหาดไทย พ.ศ. 2497 ถูกปรับไปเป็นรัฐมนตรีว่าการกระทรวงวัฒนธรรม และพ้นจากตำแหน่งไปเมื่อ 26 กุมภาพันธ์ พ.ศ. 2500 เนื่องจากสมาชิกชุดที่ให้ความไว้วางใจขณะเข้ารับหน้าที่สิ้นสุดลงตามวาระ
เครื่องราชอิสริยาภรณ์

พ.ศ. 2497 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2496 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2496 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2515 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2477 –  เหรียญพิทักษ์รัฐธรรมนูญ (พ.ร.ธ.)
พ.ศ. 2487 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2498 –  เหรียญราชการชายแดน (ช.ด.)
พ.ศ. 2474 –  เหรียญจักรมาลา (ร.จ.ม.)
พ.ศ. 2474 –  เหรียญรัตนาภรณ์ รัชกาลที่ 7 ชั้นที่ 4 (ป.ป.ร.4)
พ.ศ. 2496 –  เหรียญรัตนาภรณ์ รัชกาลที่ 9 ชั้นที่ 2 (ภ.ป.ร.2)
ภัทรภร วรามิตร

| ภัทรภร วรามิตรป> ช., ป.ม..ข้อมูลส่วนบุคคล |
| --- | --- |
เกิด: ภัทรา วรามิตร 16 กันยายน พ.ศ. 2518 (49 ปี)

ภัทรภร วรามิตร (เกิด 16 กันยายน พ.ศ. 2518) ชื่อเล่น อ้อ สมาชิกวุฒิสภาไทย ชุดที่ 12 และอดีตสมาชิกสภาผู้แทนราษฎรจังหวัดกาฬสินธุ์ 1 สมัย
ประวัติ

ภัทรภร เกิดเมื่อวันที่ 16 กันยายน พ.ศ. 2518 เป็นบุตรนายสมบัติ วรามิตร อดีตสมาชิกวุฒิสภาจังหวัดกาฬสินธุ์ นางชะม้อย วรามิตร อดีตนายกองค์การบริหารส่วนจังหวัดกาฬสินธุ์ ภัทรภร
สำเร็จการศึกษา วิศวกรรมศาสตรบัณฑิต จากมหาวิทยาลัยเชียงใหม่ และด้านเศรษฐศาสตร์ จาก San Jose State University ประเทศสหรัฐอเมริกา
งานการเมือง

ภัทราภร เข้าสู่วงการการเมืองด้วยการเป็นนายกเทศมนตรีเทศบาลตำบลกมลาไสย ก่อนที่จะได้รับเลือกตั้งสมาชิกสภาผู้แทนราษฎรครั้งแรกในปี พ.ศ. 2548 สังกัดพรรคไทยรักไทย และดำรงตำแหน่งเพียงสมัยเดียว
งานการเมือง > สมาชิกสภาผู้แทนราษฎร

ภัทราภร วรามิตร ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดกาฬสินธุ์ สังกัดพรรคไทยรักไทย
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
สุขุมพงศ์ โง่นคำ

| สุขุมพงศ์ โง่นคำม> ป.ช., ม.ว.ม. |
| --- | --- |

รัฐมนตรีประจำสำนักนายกรัฐมนตรี
ดำรงตำแหน่ง 24 กันยายน – 2 ธันวาคม พ.ศ. 2551ดำรงตำแหน่งร่วมกับ สุพล ฟองงาม
นายกรัฐมนตรี: สมชาย วงศ์สวัสดิ์
ก่อนหน้า: ชูศักดิ์ ศิรินิล   จักรภพ เพ็ญแข
ถัดไป: วีระชัย วีระเมธีกุล  สาทิตย์ วงศ์หนองเตย  องอาจ คล้ามไพบูลย์
 
ข้อมูลส่วนบุคคล
เกิด: 30 มกราคม พ.ศ. 2496 (72 ปี) อำเภอกมลาไสย จังหวัดกาฬสินธุ์ ประเทศไทย
พรรคการเมือง: ไทยรักไทย (2541–2549) พลังประชาชน (2549–2551) เพื่อไทย (2564–2568)
คู่สมรส: รุจิเลขา โง่นคำ

สุขุมพงศ์ โง่นคำ (เกิด 30 มกราคม พ.ศ. 2496) กรรมการในคณะกรรมการปฏิรูปประเทศด้านกฎหมาย อดีตกรรมการปฏิรูปกฎหมาย อดีตรัฐมนตรีประจำสำนักนายกรัฐมนตรี ในรัฐบาลของสมชาย วงศ์สวัสดิ์
ประวัติ

สุขุมพงศ์ เกิดเมื่อวันที่ 30 มกราคม พ.ศ. 2496 ที่อำเภอกมลาไสย จังหวัดกาฬสินธุ์ เป็นบุตรนายประยูร โง่นคำ อดีตสมาชิกสภาผู้แทนราษฎรจังหวัดกาฬสินธุ์ นางสมบูรณ์ โง่นคำ
สำเร็จการศึกษาจากโรงเรียนเมืองกาฬสินธุ์ จังหวัดกาฬสินธุ์ และระดับปริญญาตรี คณะนิติศาสตร์ จากมหาวิทยาลัยธรรมศาสตร์ รุ่นเดียวกันกับอดิศร เพียงเกษ และโภคิน พลกุล ในสมัยเป็นนักศึกษาคณะนิติศาสตร์ มหาวิทยาลัยธรรมศาสตร์ สุขุมพงศ์ มีบทบาทสำคัญในเหตุการณ์ 14 ตุลาคม 2516 เป็นผู้นำในการประท้วงไม่เข้าสอบ เพื่อประท้วงรัฐบาลถนอม กิตติขจร ในปีพ.ศ. 2516 นอกจากนี้สุขุมพงศ์ยังรวมกลุ่มจัดตั้งชมรมนักศึกษาอีสานขึ้น เพื่อต้องการให้นักศึกษาตื่นตัวทางการเมือง สุขุมพงศ์ โง่นคำ เข้าร่วมชุมนุมกับแนวร่วมประชาธิปไตยต่อต้านเผด็จการแห่งชาติที่เวทีสะพานผ่านฟ้า เมื่อวันที่ 26 มีนาคม พ.ศ. 2553
การทำงาน

หลังจากสำเร็จการศึกษา สุขุมพงศ์ เข้าทำงานที่ธนาคารกรุงเทพ จนก้าวสู่ตำแหน่งผู้จัดการ สาขาหนองคาย และสาขาเพชรบูรณ์ หลังจากนั้นจึงลาออกมาตั้งสำนักงานกฎหมาย และลงสมัครรับเลือกตั้งสมาชิกสภาผู้แทนราษฎร จังหวัดกาฬสินธุ์ ในการเลือกตั้ง พ.ศ. 2544 สังกัดพรรคไทยรักไทย จนได้รับการเลือกตั้ง และได้รับหน้าที่รองเลขาธิการนายกรัฐมนตรี
ต่อมาในการเลือกตั้ง พ.ศ. 2548 สุขุมพงศ์ ได้ลงสมัครได้ระบบบัญชีรายชื่อ และเป็นที่ปรึกษาด้านกฎหมายของทักษิณ ชินวัตร กระทั่งได้รับตำแหน่งรัฐมนตรีประจำสำนักนายกรัฐมนตรี ในรัฐบาลสมชาย วงศ์สวัสดิ์ ต่อมาในปี พ.ศ. 2551 ถูกตัดสิทธิ์ทางการเมืองเป็นเวลา 5 ปี เนื่องจากเป็นกรรมการบริหารพรรคพลังประชาชน
ในเดือนพฤษภาคม พ.ศ. 2554 ได้รับแต่งตั้งเป็นกรรมการปฏิรูปกฎหมาย จนครบวาระ 4 ปี ในปี พ.ศ. 2558
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2548 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พีระเพชร ศิริกุล

| พีระเพชร ศิริกุลม> ป.ช., ม.ว.ม..ข้อมูลส่วนบุคคล |
| --- | --- |
เกิด: 27 กุมภาพันธ์ พ.ศ. 2498 (70 ปี) จังหวัดกาฬสินธุ์ ประเทศไทย
พรรคการเมือง: ความหวังใหม่ (2544–2545)   ไทยรักไทย (2545–2550)   เพื่อไทย (2551–ปัจจุบัน)
คู่สมรส: ชินตา ศิริกุล

พีระเพชร ศิริกุล (เกิด 27 กุมภาพันธ์ พ.ศ. 2498) อดีตสมาชิกสภาผู้แทนราษฎรจังหวัดกาฬสินธุ์ 5 สมัย
ประวัติ

พีระเพชร เกิดเมื่อวันที่ 27 กุมภาพันธ์ พ.ศ. 2498 เป็นบุตรนายประสพ นางวงเดือน ศิริกุล มีพี่น้อง 3 คน สมรสกับนางชินตา ศิริกุล มีบุตร 3 คน
สำเร็จการศึกษาระดับปริญญาตรี สาขาครุศาสตร์ สถาบันราชภัฏจันทรเกษม และปริญญาโท สาขาบริหารการศึกษา จากมหาวิทยาลัยมหาสารคาม
งานการเมือง

อดีตรับราชการครู ตำแหน่งสุดท้ายคือผู้บริหารโรงเรียน พ.ศ. 2544 ลาออกมาลงสมัครรับเลือกตั้งสมาชิกสภาผู้แทนราษฎรเป็นครั้งแรก ในสังกัดพรรคความหวังใหม่ แทนเงิน ไชยศิวามงคล ที่ย้ายไปสังกัดพรรคไทยรักไทย โดยพีระเพชรได้รับการเลือกตั้งเป็นครั้งแรก เอาชนะเงินไป 5,000 คะแนน ต่อมา พ.ศ. 2548 พีระเพชรย้ายไปลงสมัครในนามพรรคไทยรักไทย นับจากนั้นได้รับการเลือกตั้งติดต่อกันมาอีก 3 ครั้ง โดยไม่เคยสอบตก
พีระเพชร ได้รับแต่งตั้งเป็นประธานคณะกรรมาธิการการท่องเที่ยวและกีฬาใน สภาผู้แทนราษฎรไทย ชุดที่ 24
งานการเมือง > สมาชิกสภาผู้แทนราษฎร

พีระเพชร ศิริกุล ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดกาฬสินธุ์ สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดกาฬสินธุ์ สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดกาฬสินธุ์ สังกัดพรรคพลังประชาชน → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดกาฬสินธุ์ สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดกาฬสินธุ์ สังกัดพรรคเพื่อไทย
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

นายพีระเพชร ศิริกุล เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนายพีระเพชร ศิริกุล[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายพีระเพชร ศิริกุล), ศูนย์ข้อมูลนักการเมืองไทย
ประเสริฐ บุญเรือง

| ประเสริฐ บุญเรืองม> ป.ช. ม.ว.ม. |
| --- | --- |

สมาชิกสภาผู้แทนราษฎรจังหวัดกาฬสินธุ์
อยู่ในวาระ
เริ่มดำรงตำแหน่ง  6 มกราคม พ.ศ. 2544 (24 ปี 57 วัน)
 
ข้อมูลส่วนบุคคล
เกิด: 29 พฤศจิกายน พ.ศ. 2502 (65 ปี) จังหวัดกาฬสินธุ์ ประเทศไทย
พรรคการเมือง: ความหวังใหม่ (2543–2544) ไทยรักไทย (2544–2548)   พลังประชาชน (2548–2550)  เพื่อไทย (2550–ปัจจุบัน)
คู่สมรส: บุญหนา บุญเรือง

ประเสริฐ บุญเรือง (เกิด 29 พฤศจิกายน พ.ศ. 2502) ประธานคณะกรรมาธิการกิจการสภาผู้แทนราษฎรในสภาผู้แทนราษฎรไทย ชุดที่ 26 และเป็นสมาชิกสภาผู้แทนราษฎรจังหวัดกาฬสินธุ์ 6 สมัย
ประวัติ

ประเสริฐ เกิดเมื่อวันที่ 29 พฤศจิกายน พ.ศ. 2502 เป็นบุตรนายคำพอ นางจันใด บุญเรือง มีพี่น้อง 5 คน ด้านครอบครัวสมรสกับนางบุญหนา บุญเรือง ประธานกรรมการสหกรณ์ออมทรัพย์ครูกาฬสินธุ์ มีบุตร 2 คน คือ วิภาวี บุญเรือง นายกเทศมนตรีตําบลกุดสิม และสัตบุษย์ บุญเรือง เลขานุการนายกองค์การบริหารส่วนจังหวัดกาฬสินธุ์
สำเร็จการศึกษามัธยมศึกษาตอนปลาย จากโรงเรียนอำนวยศิลป์ สำเร็จการศึกษารัฐประศาสนศาสตรมหาบัณฑิต สาขานโยบายสาธารณะ จากมหาวิทยาลัยมหาสารคาม
งานการเมือง

อดีตเคยเป็นกำนันตำบลกุดสิมคุ้มใหม่ อำเภอเขาวง จังหวัดกาฬสินธุ์ ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรก เมื่อ พ.ศ.2544 ในสังกัดพรรคความหวังใหม่ และได้รับเลือกติดต่อกันรวม 6 สมัย
ในปี พ.ศ. 2555 เขาได้รับแต่งตั้งเป็นประธานกรรมาธิการป้องกันและปราบปรามการฟอกเงินและยาเสพติด สภาผู้แทนราษฎร แทนนายประเสริฐ จันทรรวงทอง ที่ลาออกเพื่อไปดำรงตำแหน่งรัฐมนตรี
งานการเมือง > สมาชิกสภาผู้แทนราษฎร

ประเสริฐ บุญเรือง ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดกาฬสินธุ์ สังกัดพรรคความหวังใหม่ → พรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดกาฬสินธุ์ สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดกาฬสินธุ์ สังกัดพรรคพลังประชาชน (พ.ศ. 2541) → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดกาฬสินธุ์ สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดกาฬสินธุ์ สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดกาฬสินธุ์ สังกัดพรรคเพื่อไทย
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2566 –  เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ
แหล่งข้อมูลอื่น

นายประเสริฐ บุญเรือง เก็บถาวร 2012-08-05 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนายประเสริฐ บุญเรือง[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายประเสริฐ บุญเรือง), ศูนย์ข้อมูลนักการเมืองไทย
วีระวัฒน์ โอสถานุเคราะห์

| วีระวัฒน์ โอสถานุเคราะห์ม> ป.ช., ม.ว.ม. |
| --- | --- |

สมาชิกสภาผู้แทนราษฎรจังหวัดกาฬสินธุ์
ดำรงตำแหน่ง 23 ธันวาคม พ.ศ. 2550 – 20 มีนาคม พ.ศ. 2566
 
ข้อมูลส่วนบุคคล
เกิด: 16 พฤษภาคม พ.ศ. 2482 (85 ปี) อำเภอกุฉินารายณ์ จังหวัดกาฬสินธุ์
พรรคการเมือง: พลังประชาชน (2550–2551)   เพื่อไทย (2551–ปัจจุบัน)
คู่สมรส: อรดี สุทธศรี (สมรส 2520 หย่า 2560)

วีระวัฒน์ โอสถานุเคราะห์ (เกิด 16 พฤษภาคม พ.ศ. 2482) อดีตสมาชิกสภาผู้แทนราษฎรจังหวัดกาฬสินธุ์ สังกัดพรรคเพื่อไทย
ประวัติ

วีระวัฒน์ เกิดเมื่อวันที่ 16 พฤษภาคม พ.ศ. 2482 ที่อำเภอกุฉินารายณ์ จังหวัดกาฬสินธุ์ สมรสกับอรดี สุทธศรี อดีตสมาชิกสภาผู้แทนราษฎรจังหวัดกาฬสินธุ์
สำเร็จการศึกษาระดับปริญญาตรี Finance, Bachelor of Science in Business Administration California State College Long Beach USA ระดับปริญญาโท, Long Beach USA, Master of Business Administration California State College ระดับปริญญาตรี รัฐประศาสนศาสตร์ มหาวิทยาลัยราชภัฏมหาสารคาม
งานการเมือง

วีระวัฒน์ ลงสมัครรับเลือกตั้งสมาชิกสภาผู้แทนราษฎรเป็นครั้งแรก ในสังกัดพรรคพลังประชาชน แทนอรดี สุทธศรี ที่ถูกเพิกถอนสิทธิทางการเมืองเป็นเวลา 5 ปี จากการเป็นกรรมการบริหารพรรคไทยรักไทย  และได้รับการเลือกตั้งเป็น สส. เป็นครั้งแรก และครั้งที่สองเมื่อ 3 กรกฎาคม พ.ศ. 2554
งานการเมือง > สมาชิกสภาผู้แทนราษฎร

วีระวัฒน์ โอสถานุเคราะห์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดกาฬสินธุ์ สังกัดพรรคพลังประชาชน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดกาฬสินธุ์ สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดกาฬสินธุ์ สังกัดพรรคเพื่อไทย
ประวัติการทำงาน

อาจารย์พิเศษ มหาวิทยาลัยกรุงเทพ
สมาชิก YPO (Young Persident Organization) สมาคม CEO นานาชาติ
สมาชิกสโมสร โรตารี่ กรุงเทพฯ
ผู้ช่วยดำเนินงาน สมาชิกสภาผู้แทนราษฎร
ผู้เชี่ยวชาญประจำตัว สมาชิกสภาผู้แทนราษฎร
ประธานลูกเสือชาวบ้าน เขตพระโขนง รุ่น 21
อาจารย์สอนพิเศษระดับบัณฑิตศึกษา มหาวิทยาลัยมหามกุฏราชวิทยาลัย ศูนย์กาฬสินธุ์
คณะกรรมการสถานศึกษาขั้นพื้นฐาน ร.ร.ยางตลาดวิทยาคาร
คณะกรรมการสถานศึกษาขั้นพื้นฐาน ร.ร.วังมนวิทยาคม
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
เรืองเดช สุพรรณฝ่าย

เรืองเดช สุพรรณฝ่าย (เกิด 17 กรกฎาคม พ.ศ. 2491) เป็นบุคคลล้มละลาย อดีตสมาชิกสภาผู้แทนราษฎรจังหวัดขอนแก่น อดีตประธานสภาวัฒนธรรมภาคตะวันออกเฉียงเหนือ อดีตประธานสภาวัฒนธรรมจังหวัดขอนแก่น อดีตประธานสันนิบาตมูลนิธิจังหวัดขอนแก่น อดีตที่ปรึกษารัฐมนตรีช่วยว่าการกระทรวงศึกษาธิการ (จำลอง ครุฑขุนทด) อดีตที่ปรึกษารัฐมนตรีว่าการกระทรวงเกษตรและสหกรณ์ (สรอรรถ กลิ่นประทุม)
อีกทั้งเป็นแกนนำแนวร่วมประชาธิปไตยต่อต้านเผด็จการแห่งชาติจังหวัดขอนแก่น ร่วมกับไชยา สิมมา โดยบทบาทสำคัญคือเป็นแกนนำในการตรวจรถไฟและรถยนต์ที่เข้าสู่กรุงเทพโดยเฉพาะรถยนต์และรถไฟที่มีทหารอยู่ภายใน และห้ามไม่ให้ออกจากจังหวัด
ประวัติ

ด้านชีวิตส่วนตัว สมรสกับนางปราณี สุพรรณฝ่าย นายกเทศมนตรีตำบลชนบถวิบูลย์ อำเภอชนบท จังหวัดขอนแก่น และเป็นบุคคลล้มละลาย เช่นเดียวกับเขา
ศึกษาศาสตรมหาบัณฑิต สาขาการบริหารการศึกษา จากมหาวิทยาลัยขอนแก่น
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)